**A Napsugár Óvoda és a Családi Bölcsőde beszámolója a 2016-2017-os nevelési évről!**

**A Napsugár Óvoda és a Családi Bölcsőde beszámolója a 2017-2018-es nevelési év kezdéséről!**

Tisztelt Polgármester Úr, Jegyző Asszony, Képviselő Testület!

Nyáron megtörtént az óvoda tisztasági és a csoportszobák festése. A dajkák elvégezték a nagytakarítást. Ilyenkor minden játékot, eszközt átmosnak, fertőtlenítenek.

Az emeleten lévő szoba lambériázása a későbbiekben kerül sor, de még az idei évben.

A tornaterembe vettünk bordásfalat, mászófalat, padokat.

Szeptemberben a nevelési évet 142 kisgyermekkel indítottuk, 6 csoporttal. Tiszta, barátságos légkör fogadta a gyermekeket. Legnagyobb feladatunk és a legfelemelőbb érzés a kiscsoportosok beszoktatása. A kisgyermekek életében ez az első alkalom, amikor hosszabb időre el kell válniuk édesanyjuktól. Ez nem kis feladat, úgy a szülő, mint a gyermek és a pedagógusok számára egyaránt. Kollégáim lelkiismeretesen végezték munkájukat így zökkenőmentesen történt a kicsik óvodába történő beszoktatása.

A gyermekek létszáma a következőképpen alakult szeptember 01-vel:

* Csigabiga csoport: 22 fő
* Katica csoport: 24 fő
* Micimackó csoport: 24 fő
* Süni csoport: 25 fő
* Törpe csoport: 25 fő
* Kisvakond csoport: 22 fő

Minden csoportban 2 óvónő és 1 dajka végzi a nevelő-oktató munkát.

Nagy segítség számunkra a 2 pedagógiai asszisztens és az óvodatitkár.

2

Év elején a Szigetszentmiklósi Nevelési Tanácsadóból jöttek felmérni a gyerekeket. A felmérés után már foglalkozott is a rászoruló gyermekekkel.

Sajnos csak egy fejlesztőt tudtak biztosítani számunkra. Összesen 33 gyermeket fejlesztettek, 2 SNI gyermekünk volt, az Ő ellátásukat külső szakemberek bevonásával oldottunk meg. Évről évre több a fejlesztésre szoruló gyermek.

Nevelési évünkben volt református és katolikus hitoktatás.

Az ovisok részt vehettek angol és JUDO oktatáson.

Az idei évben is több alkalommal voltak óvodásaink kirándulni, bábszínházban, vadasparkban, állatkertben, játszóházban. Nagy élmény volt a gyermekek számára, mivel így megismerik szűkebb és tágabb környezetüket, megtanulják óvni a természetet. Az így kialakult jó szokásuk felnőttkorukig elkíséri és a környezetet szerető és féltő emberré formálják a gyermekeket. Ezek a kirándulások érzelmi életükre is hatással vannak.

Szerveztünk Óvodában a multifunkcionális helységben bábelőadást és zenés óvodai műsort. Így nem kellett utaztatni a gyermekeket, kényelmesen, saját környezetükben nézhették végig az előadásokat.

Gyermekeink részt vettek a Községi rendezvényeken, kollégáim örömmel készültek minden alkalomra.

Idősek napján is nagy szeretettel és örömmel szerepeltek. Falunapra táncos műsorral készültek, melynek nagy sikere volt a falu lakossága körében, és mi is nagyon büszkék voltunk óvodásainkra.

Fenyő ünnepünket meghitt hangulatban, közös verseléssel, énekléssel tartottuk meg.

3

Farsangi ünnepségünk is nagyon jó hangulatban zajlott! Óvónők, dajkák, gyermekek jelmezbe öltözve ünnepeltek. A szülők süteményekkel kedveskedtek.

A gyermeknapot a délegyházi Tűzoltók és a Rendőrség tagjai tették felejthetetlenné óvodásaink számára.

Anyák napi és évzáró ünnepségünkre is nagy lelkesedéssel és szeretettel készültek a gyermekek.

A nagycsoportosok ballagásával zártuk le a nevelési évet.

Az idén is megkapták az óvodatej programon keresztül óvodásaink a poharas tejet és kakaót. Köszönjük az Önkormányzatunknak az ebben nyújtott segítséget.

Kollégáim nagy figyelmet fordítottak az nevelő-oktató munkára. Úgy érzem, maximálisan megtettek mindent annak érdekében, hogy a gyermekek koruknak megfelelően fejlődjenek, jól érezzék magukat az óvodában, a nagyok felkészüljenek az iskolára.

Három kolléganőm vett részt kötelező továbbképzésen. Az itt szerzett tapasztalatokat átadták kollégáiknak.

Továbbképzést szerveztünk óvónőinknek és a környező óvodák óvónőinek. Ezt szeretnénk rendszeressé tenni, mivel egymástól nagyon sok mindent tanulhatunk és hasznosíthatunk.

A hátsó udvar öntözőrendszere elkészült. Füvesítése nagyon jól sikerült. Ide vettünk kosárlabda palánkot, focikapukat. Hamarosan birtokba vesszük.

Ami gondot okoz még mindig, a gépház beázása. Ezt sürgősen meg kell oldani és a folyosón is befolyik a víz.

4

46 tanköteles gyermekünk volt, ebből 37 gyermek kezdi meg az iskolai nevelést szeptemberben, 9 gyermek maradt még 1 évet az óvodában.

A beiratkozásnál 64 új kisgyermeket írattak be. Így a 2017-2018-as évet szeptemberben 165 kisgyermekkel kezdjük. Ebben a létszámban, azok a gyermekek még nem szerepelnek, akik 2018. januártól töltik be a 3. életévüket.

Felkészülve, újult erővel kezdtük meg a 2017/2018-as nevelési évet.

A Családi Bölcsőde átlagban 10-12 fővel működött. Mostanra nagyon sokan beiratkoztak. Jelenleg úgy oldjuk meg, hogy azokat a gyermekeket vesszük fel, akinek a családjában a szülők dolgoznak, de így is 14-16 gyerek jönne a Bölcsődébe.

Nagyon kinőttük a Bölcsödét, szükség lenne a bővítésre

De nem csak a Bölcsődét, hanem az óvodát is kinőttük.

Nagyon sok család költözik Délegyházára, ezért az Óvodába a beiratkozás a mai napig folyamatos.

Nyáron elkészült a tisztasági festés. A bejárati ajtó cseréjére később kerül sor, mivel meg kellett rendelni, ezt a méretet nem lehetett készen kapni.

Az óvodában tartandó ünnepségeinken, műsorainkon a Bölcsődések is részt vesznek.

Az év folyamán minden rendben zajlott. A gyermekek jól érzik magukat a Bölcsődében. Kollegáim mindent megtesznek azért, hogy a gyermekek biztonságban legyenek.

5

Bármilyen kéréssel fordultam az Önkormányzathoz, segítségükre számíthattam, köszönet érte!

Délegyháza, 2017. augusztus 29.

Tisztelettel:

Czanik Lászlóné

Óvoda- és Bölcsőde vezető