***III. Délegyházi Körtefesztivál***

***2017. szeptember 23. (szombat)***

Délegyháza Község Önkormányzata idén is megrendezi a Körtefesztivált. Idén III. alkalommal hívjuk a település lakóit, meghívott vendégeinket és a környező településekről érdeklődő közönséget, hogy a több, mint 400 éves vadkörtefa előtt ily módon tisztelegjünk.

A rendezvény előkészületei a megfelelő ütemben haladnak, minden szükséges feladat intézése elindult.

Idén is számítunk a helyi intézmények, civil szervezetek aktív közreműködésére, a műsor / lovas felvonulás / kitelepülés / főzőverseny tekintetében.

Részükre a felkérés megtörtént, várjuk a visszajelzéseiket.

Az előző évek sikerei alapján most is velünk lesz Süsü, akivel először szeptember 4-én találkozhatunk Ezen a napon immár hagyományosan, az első osztályos gyerekekkel kimegyünk a Vadkörtefákhoz, és közösen leszedjük az idei termést.

Ezt követően Süsü a rendezvény napján is velünk lesz.

**BÜFÉ** - *EDE*

A település lakói közül várjuk mindazok jelentkezését, akik saját készítésű körtebefőttet, körtelekvárt, körtés süteményeket, körtepálinkát, illetve más, körtéből készült ételt és italt szeretnének bemutatni, kóstoltatni, árulni.

Ismét elfogadta meghívásunkat Magyarkapus testvértelepülésünk, valamint a nagyudvarnoki barátaink is, akik idén az esti szórakozáshoz rock koncerttel járulnak hozzá.

A tavalyi évhez hasonlóan idén is várjuk a nevezéseket a Főzőversenyre.

Az alapanyagok költségét - 10.000,- Ft/csapat keretig - a Prímporta Kft. biztosítja.

Az ételeket a helyszínen kell elkészíteni, minden szükséges eszközt a csapatnak kell biztosítania (asztal, bogrács, fa, gázpalack, stb).

A benevezett csapatok a Civilek Házánál egymás mellé települnek ki, és ott főznek.

Az elkészült ételeket a zsűri értékeli, majd minden csapatnak térítésmentesen ki kell osztania azt a rendezvényen közreműködő csoportok között.  
Zsűri tagjai :

Tóth Sándorné Éva néni

Wamberszky Gyula (Wamby bácsi)

Fodor Istvánné Anikó

**A lovas felvonulás útvonala** még tervezés alatt áll, ami azonban biztos: a felvonulás kimegy a Vadkörtefához, ott pedig az egyik tánccsoport műsort ad.

Reményeink szerint a vendéglátást ennél a megállónál a Robinson Lakópark biztosítja.

**Színpadi műsor**

**15.00 óra Megnyitó**

Körtemuzsika – *Bednárik Laci*

Köszöntés

Dr. Riebl Antal köszöntője, megnyitója

Megjelent vendégek köszöntése

Ünnepélyes szerződés aláírás Bugyi településsel

**15.30 órától a tervezett műsor**

Kölcsey Kórus

Mákvirágok Énekkar

Délegyházi Citera Együttes

Keringészavar néptánc csoport (Délegyháza)

Pattogó Menyecskék tánccsoport (Délegyháza + Dunavarsány)

Kalamajka Néptánc csoport - Dunavarsány

17.00 LOVAS BEMUTATÓ a Szent István parkban

18.00 Mr & Mrs Dittmar műsora

19.00 RAJKÓ ZENEKAR és az Operett Voices Társulat „Bordalok” műsora

20.00 **Lagzi Lajcsi és zenekara**

21.30 ROCKWELL rockzenekar koncertje