**ELŐTERJESZTÉS munkaanyaga**

a Képviselő-testület 2017. szeptember 5-i ülésére

5.1. napirendi pont: **Tájékoztatás az önkormányzati beruházások, fejlesztések helyzetéről**

**Hunyadi János Általános Iskola és Polgármesteri Hivatal fejlesztése KEHOP -5.2.9-16-00016 (Iskola – polgármesteri hivatal) TÁMOGATOTT**

A pályázat keretében épületenergetikai felújítást végzünk az Iskola és a Polgármesteri Hivatal épületén. A munkálatok a Polgármesteri Hivatal épületén befejeződtek, az Iskolánál pedig már az utolsó munkafolyamatok vannak hátra.

Hunyadi János Általános iskola kivitelezési költségei: 88.050.041.- + áfa

Polgármesteri Hivatal kivitelezési költségei: 24.830.000 .- + áfa

Támogatási összeg igény: 143.357.652 Ft, támogatási intenzitás: 100 %-os

|  |  |  |  |  |
| --- | --- | --- | --- | --- |
| **Kiadások** | **Kiadások nettó részletes** | **Kiadások Bruttó részletes** | **Finanszírozás** |  |
| **Projectmanager** | 950 000 Ft | 1 206 500 Ft | Önerő még nincs fizetve | 3 867 150 Ft |
| **Műszaki ellenőr** | 895 000 Ft | 1 136 650 Ft |
| **Záró audit** | 500 000 Ft | 635 000 Ft |
| **Nyilvánosság** | 700 000 Ft | 889 000 Ft |
| **Energetikai audit és tervezés** | 4 413 600 Ft | 5 605 272 Ft | Önerő fizetve | 11 956 199 Ft |
| **Közbeszerzés** | 700 000 Ft | 889 000 Ft |
| **Sikerdíj** | 4 300 730 Ft | 5 461 927 Ft |
|  | **Bruttó kiadások összesen** | **15 823 349 Ft** | **Önerő összesen bruttó** | **15 823 349 Ft** |

**Hunyadi János Általános Iskola tetőszerkezet javítás és bővítés:**

Településünkön a folyamatosan növekvő gyermekszám miatt szükségessé vált az Általános Iskola bővítés. Az állapot feltáró bejáráson kiderült, hogy az intézmény tetőszerkezete balesetveszélyes és ezért Önkormányzatunk soron kívül intézkedett a felújítási munkálatok megkezdéséről. 2017. június hónapban meg is kezdődtek a munkálatok, hogy zavartalan legyen a tanévkezdés. A kivitelezési munkálatokat közbeszerzési eljárás keretében a Kinamé Kft. nyerte el, nettó 31. 963. 353 Ft ajánlati árral.

A bővítéssel kapcsolatban Polgármester úr tárgyalásokat folytatott Dr. Pálos Annamáriával, a Szigetszentmiklósi Tankerület igazgató asszonyával, hisz a tankerület is felismerte az iskola bővítés szükségességét és biztosította Önkormányzatunkat a támogatásáról. Az előzetes egyeztetések alapján az emeletráépítés költsége 220.000.000 Ft, amennyiben a Minisztérium támogatja a kérésünket és terveinket, akkor 120.000.000 Ft-ot a tankerület biztosít a bővítésre, Önkormányzatunk pedig a fennmaradó 100.000.000 Ft-ot. A bővítéssel 3 db osztályterem, 1 db foglalkoztató és 1-1 db női és férfi mosdó kerül kialakításra, így összesen 294,89 m2 –rel bővül az Általános Iskolánk. A bővítés tervei elkészültek, az engedélyezési eljárás folyamatban van. Amennyiben a tárgyalások eredményesen zárulnak, úgy Önkormányzatunk a 113/2017. (V.9.) számú Képviselő-testületi határozat alapján aláírja az együttműködési megállapodást a Szigetszentmiklósi Tankerülettel.

A bővítés miatt 6 osztály kerül áthelyezésre az iskolából a Kölcsey Művelődési Házba, Civilek Házába és a Könyvtár épületébe.

Összesítő Táblázat:

|  |  |  |  |  |
| --- | --- | --- | --- | --- |
| ***Délegyháza Hunyadi János Általános Iskola beruházásaira fordított összegek 2017. évben*** | | | | |
|  | ***Tétel megnevezése*** | ***Támogatás*** | | ***Önrész*** |
|  |  | ***Európai Uniós támogatás*** | ***Egyéb forrás*** |  |
| **1** | **Tetőszerkezet felújítás** | - Ft | - Ft | 43 000 000 Ft |
| **2** | **Energetikai felújítás** | 111 823 552 Ft | - Ft | 12 658 680 Ft |
| **3** | **Energetikai felújítás kiegészítő beruházás** | - Ft | - Ft | 3 980 924 Ft |
| **4** | **Bővítés miatti átszervezés** | - Ft | - Ft | 1 155 000 Ft |
| **5** | **Emeletráépítéssel történő bővítés** |  | 120 000 000 Ft | 100 000 000 Ft |
| **6** | **Összesen:** | **111 823 552 Ft** | **120 000 000 Ft** | **160 794 604 Ft** |
|  |  |  |  |  |
|  | Megvalósult |  |  |  |
|  | Tervezett |  |  |  |

**Egészségház Bővítés**

Önkormányzatunk a Nemzetgazdasági Minisztérium által kiírt egészségügyi alapellátást nyújtó intézmények fejlesztésére kiírt pályázaton a védőnői szolgálat épületének bővítésére nyújtott be pályázatot 2017. augusztus 25-én, a fejlesztés becsült bruttó értéke 35. 000. 000 Ft.

Összeállította: Beke Vanda

ügykezelő

Előterjesztéssé nyilvánítva: 2017. szeptember 4.