**XXV. Délegyházi Napok**

**2017. június 16-17-18.**

**Beszámoló**

Délegyháza Község Önkormányzata **2017. június 16- 17 – 18.** között rendezte meg hagyományos falunapi rendezvénysorozatát. A rendezvénysorozatot az idén **„ … a jóknak legyen ma jó!”** (Varró Dániel) mottójegyében szerveztük.

Az idei évben is megvalósult a

***Horgászverseny***

***Labdarúgó torna***

***TÓVIZILABDA Bajnokság***

***Kutya szépségverseny***

***Cica szépségverseny***

***Főzőverseny***

A rendezvény főbüféjének üzemeltetője az Együtt Délegyházáért Egyesület volt, aki a közreműködőknek adott étel tikettek is befogadta.

A rendezvényhez szükséges infrastrukturális feltételek időben elkészültek, rendelkezésre álltak, így a rendezvény zökkenőmentesen tudott megvalósulni.

Idén sajnos a zenei szolgáltatás, illetve a rendezvény hangosításának rossz minőségével kapcsolatban sok negatív kritika érkezett.

A helyi intézmények, civil szervezetek és csoportok aktívan részt vettek a rendezvényen.

A Cseppkő Gyermekotthon tagjai idén is vendégeink voltak a rendezvényen, és műsorral is készültek. Szállásuk a Tornacsarnokban volt, úgy, mint tavaly, vendéglátásuk ételtikettek formájában történt, valamint a DÉSA biztosított reggelit számukra.

Nagyon sikeres volt az idei rendezvényen a „**DÉLEGYHÁZA 4.000. POLGÁRÁNAK KÖSZÖNTÉSE**”, melyben közreműködött a település két legidősebb díszpolgára, és melynek látványos mozzanata volt a 100 színes lufi levegőbe engedése.

A vasárnap megrendezésre kerülő **I. Délegyházi Tóvízilabda Bajnokság** sikeres lebonyolításaés pozitív visszhangja megerősítés számunkra, hogy érdemes ezt a programot a következő években is megrendezni.

Idén ismét volt külön gyermekszínházi előadás, melyet a felmerülő igények miatt szerveztünk meg. Sajnos azonban a nézők száma nagyon alacsony volt. A jövő évben megfontolandó, hogy a Délegyházi Napok keretein belül érdemes-e a település ezen érintett közönségét ilyen formában megszólítani, vagy más rendezvényen biztosítani ezt a szórakozási lehetőséget (Gyereknap) részükre.

A rendezvény programjai a tervek szerint valósultak meg.

Minden fellépő, közreműködő, önkéntes segítő időben megjelent, és a vállalt műsort, előadást, tevékenységet az előre megbeszélt módon teljesítette.

Egy sikeres és színvonalas rendezvényt tudhatunk magunk mögött, mely köszönhető a Községgondnokság és az Önkormányzat munkatársainak, a település vezetőinek és elöljáróinak.

*Szabóné Pál Orsolya*

*művelődésszervező*