**Itt élned, halnod kell**

zenés történelmi színházi előadás

**2017. szeptember 16. 20.00 óra**

**Szent István park**

Az előadás országjáró turnéra indult 2017-ben, és a 6 állomás közt szerepel Délegyháza is.  
Hatalmas megtiszteltetés számunkra mindez, mely Koltay Gábornak, a darab rendezőjének köszönhető.

Az előadás sikeres lebonyolítása azonban számos feladatot ad a településnek.

Ezek a következők:

- az előadás helyszínének biztosítása, kialakítása

- nézőtér kialakítása

- a stáb fogadása, elhelyezése

- az előadáshoz tartozó háttérmunkákhoz helyszín biztosítása, kialakítása

- helyi közreműködők felkeresése, koordinálása (lovasok, íjászok, táncosok)

- az előadáshoz szükséges infrastruktúra biztosítása

- a rendezvény biztosítása (tűzoltók, orvosi ügyelet, biztonsági személyzet)

- az esemény megfelelő propagálása (Lakihegy Rádió, Dabas Rádió, újságok, plakátok kihelyezése a környező településeken is, facebook, meghívók)

- a közönség számára parkolóhelyek biztosítása

- mobil mosdók kihelyezése

- Büfé a közönség részére

- a közreműködők vendéglátása

A felsorolt feladatok elvégzése elkezdődött, a szervezés és az előkészületi munkák folyamatosak.

Az előadás megtekintése INGYENES, ezért nagyszámú közönségre lehet számítani.

Az érkező nézők koordinálása fontos feladat lesz, mely határozott fellépést igényel, mivel   
a kialakított nézőtéren a helyfoglalás érkezési sorrendben történik!

Ezt minden fórumon tudatjuk az érdeklődőkkel.

Reményeink szerint sikeresen helyt állunk majd ezen a megmérettetésen.