|  |  |
| --- | --- |
|  |  |
|  |  |

**ELŐTERJESZTÉS munkaanyaga**

a Képviselő-testület 2017. szeptember 5-i ülésére

10. napirendi pont: **Hulladékgazdálkodási közszolgáltatással kapcsolatos döntések meghozatala**

A társulás létrehozására felkért 105 önkormányzat közül 2017. július 31-ig 100 település fejezte ki csatlakozási szándékát. Közülük 16 önkormányzat a társulási tanácsba való delegálásról nem döntött, vagy nem a többi önkormányzat által javasolt személyt fogadta el.

Örkény Város Önkormányzata felkérés nélkül fejezte ki csatlakozási szándékát, de a társulási tanácsba tagot nem delegált.

A társulási megállapodás elfogadásáról több önkormányzat záradék, illetve feltétel kikötése mellett döntött.

A társulás joghatályosan a Magyar Államkincstár törzskönyvi nyilvántartásba vételről szóló döntése után kezdheti meg működését.

A döntések alapján az elfogadott társulási megállapodás módosítása szükséges a települések felsorolása és a társulási tanács tagjai mandátumszámának változása miatt.

A módosításokkal egybeszerkesztett társulási megállapodás elkészült.

A társulási megállapodás elfogadása

A mellékelt megállapodás tervezet a korábban előterjesztett tervezethez képest az alábbi változásokat tartalmazza:

* A társulás tagjainak megnevezését és szavazatszámait tartalmazó részekből kivezetésre került a társulási szándékukat ki nem fejező önkormányzatok megnevezése.
* A társulás tagjainak megnevezését és szavazatszámait tartalmazó részekben megjelölésre került Örkény Város Önkormányzata.
* A más társulásban, illetve más társulás részeseként közbeszerzési eljárásban ajánlatkérőként jelenleg részt vevő önkormányzatok javaslatára kiegészítésre került a V/1. pont.
* A Társulási Tanácsba delegált személyek nevesítésre kerültek a megállapodás mellékletében, továbbá a delegáltak képviseletének terjedelmére vonatkozó, szintén több önkormányzat által javasolt szabályozást emeltünk be a IX/1.2. pontba.
* A IX/1.5., továbbá IX/1.9. a Társulási Tanács alakuló ülésének összehívására vonatkozó eljárási szabállyal bővült.
* A IX/3.2. pontban a Pénzügyi Ellenőrző Bizottsági tagság megszűnésére vonatkozó szabályokat javasoljuk egyértelműsíteni.
* Az esetleges inkasszó gyakorlására vonatkozó feltételeket és szabályokat, szintén több önkormányzat javaslatára pontosítottuk. Az inkasszó kezdeményezésének hatáskörét az elnök helyett a Társulási Tanácshoz javasoljuk telepíteni.
* A XII. fejezetből a társulási megállapodás hatályára vonatkozó, a megállapodásban más helyeken is meglévő rendelkezéseket, az ismétlések elkerülése végett töröltük.
* A társulás megalakulásának időpontja a Magyar Államkincstár tájékoztatása szerint naptári napban kifejezett időpont lehet. Erre tekintettel, feltételezve, hogy az előterjesztett megállapodást minden önkormányzat elfogadja 2017. szeptember 22-ig, és a Társulási Tanács alakuló ülést tud tartani legkésőbb 2017. szeptember 29-én, az alakulás időpontját 2017. szeptember 29. napjában határoztuk meg.

***Határozati javaslat***

*Délegyháza Község Önkormányzat képviselő-testület megtárgyalta Dr. Riebl Antal polgármester fenti tárgyban készült előterjesztését és a következő határozatot hozta:*

1. *A képviselő-testület a Duna-Tisza közi Hulladékgazdálkodási Önkormányzati Társulás létrehozásával kapcsolatos 167/2017 (VI. 28.) .számú döntését fenntartja azzal, hogy a Társulási Megállapodást jelen határozat szerint tartalommal hagyja jóvá.*
2. *A képviselő-testület felhatalmazza Dr. Riebl Antal polgármestert a Társulási Megállapodás aláírására.*

*Határidő: azonnal*

*Felelős: Polgármester, jegyző*

*Összeállította: Beke Vanda*

*ügykezelő*

*Előterjesztéssé nyilvánítva: 2017. szeptember 4.*